**ΕΤΕΡΟΠΤΩΤΟΙ ΟΝΟΜΑΤΙΚΟΙ ΠΡΟΣΔΙΟΡΙΣΜΟΙ**

Οι ονοματικοί ετερόπτωτοι προσδιορισμοί είναι ονόματα ή αντωνυμίες σε διαφορετική πτώση από τα ονόματα ή τις άλλες λέξεις που  προσδιορίζουν. Ανάλογα με την πτώση στην οποία βρίσκονται, χωρίζονται σε τρεις κατηγορίες:

|  |
| --- |
| α) ετερόπτωτοι προσδιορισμοί σε γενική  β) ετερόπτωτοι προσδιορισμοί σε δοτική  γ) ετερόπτωτοι προσδιορισμοί σε αιτιατική |

**ΔΙΑΚΡΙΣΗ ΟΜΟΙΟΠΤΩΤΩΝ -ΕΤΕΡΟΠΤΩΤΩΝ**

|  |  |
| --- | --- |
| ΟΜΟΙΟΠΤΩΤΟΙ | ΕΤΕΡΟΠΤΩΤΟΙ |
| Πλάτων, ὁ φιλόσοφος (Ονομ – Ονομ)  τοῦ σοφοῦ ἀνδρός (Γεν. – Γεν. )  πάντες οἱ ἄνθρωποι ( Ονομ. –Ονομ ) | Ὁ φίλος τοῦ πατρός (Ονομ. – Γεν.)  Ἡ πόλις ἡμῶν (Ονομ. – Γεν.)  Οἱ σοφώτεροι τῶν ἀνδρῶν (Ονομ. – Γεν.) |

1. **ΠΡΟΣΔΙΟΡΙΣΜΟΙ ΣΕ ΓΕΝΙΚΗ**

Η γενική ως ετερόπτωτος ονοματικός προσδιορισμός διακρίνεται στα ακόλουθα είδη.

|  |
| --- |
| **α) Γενική κτητική.** Φανερώνει τον κτήτορα, δηλαδή αυτόν που κατέχει κάτι. |

π.χ. Ἡ πόλις **ἡμῶν** / Ἡ οἰκία **τοῦ Μιλτιάδου** / Οἱ φίλοι **τοῦ πατρός**/ Ἡ ψυχή **τοῦ ἀνθρώπου**

**Παρατηρήσεις:**

α) Γενική κτητική αποτελεί και η γενική των κύριων ονομάτων, η οποία προσδιορίζει ουσιαστικά που δηλώνουν συγγένεια ή καταγωγή. π.χ. Θουκυδίδης Ὁλόρου

β) Γενική κτητική αποτελεί και η γενική η οποία προσδιορίζει επίθετα που δηλώνουν συγγένεια, φιλία ή έχθρα, όπως τα: οἰκεῖος, συγγενής, κοινός, ἱερός, ἑταῖρος (= φίλος), ξένος (= φίλος από φιλοξενία), φίλος, ἐπιτήδειος (φίλος οικείος), εὔνους (= φιλικός), ἴδιος (= ιδιαίτερος), ἐχθρός, πολέμιος, ἐχθρικός κ.ά. π.χ. Ἐπιθυμεῖς φίλος **αὐτοῦ** εἶναι;

|  |
| --- |
| **β) Γενική του δημιουργού.** Φανερώνει αυτόν που δημιουργεί κάτι, ενώ η λέξη που προσδιορίζει φανερώνει το δημιούργημα. |

π.χ. Ἀνάγνωθι πρῶτον τὸν **Σόλωνος** νόμον./ Τὰ ἔργα **τοῦ Ἡρακλέους** σὺν πόνῳ ἐγένοντο.

|  |
| --- |
| **γ) Γενική διαιρετική ή του όλου.** Φανερώνει κάποιο σύνολο και η λέξη που προσδιορίζει η γενική φανερώνει ένα μέρος του συνόλου. |

Οἱ νέοι **τῶν ὁπλιτῶν**/ Οἱ σοφώτατοι **τῶν Ἀθηναίων**/ Ὁλίγοι τῶν πολιτών

**Παρατηρήσεις:**

α) Η γενική διαιρετική συνήθως βρίσκεται πριν ή μετά από λέξεις που φανερώνουν αριθμό ή ποσό

β) Η γενική διαιρετική συχνά προσδιορίζει επίθετα υπερθετικού βαθμού, καθώς και επίθετα ή αντωνυμίες ουδέτερου γένους.

π.χ. Οἱ μέγιστοι τῶν ποταμῶν ἐκ τῶν μεγίστων ῥέουσιν ὀρῶν. > επίθετο υπερθετικού βαθμού

Τὸ πολὺ τοῦ Ἑλληνικοῦ οὕτως ἐπείσθη. > επίθετο

Εἰς τοῦτο μανίας ἀφικόμην. > αντωνυμία ουδέτερου γένους

|  |
| --- |
| **δ) Γενική της ύλης.** Η γενική της ύλης φανερώνει την ύλη από την οποία είναι κατασκευασμένη η προσδιοριζόμενη λέξη. |

π.χ. τάλαντα ἀργυρίου / ξίφος σιδήρου

|  |
| --- |
| **ε) Γενική του περιεχόμενου.** Η γενική του περιεχόμενου φανερώνει το περιεχόμενο της προσδιοριζόμενης λέξης. |

π.χ. κρήνη ὕδατος/ ἀγέλη βοῶν

|  |
| --- |
| **στ) Γενική της ιδιότητας.** Φανερώνει την ηλικία, το μέγεθος, το βάρος ή κάποιο άλλο γνώρισμα της προσδιοριζόμενης λέξης. Συχνά συνοδεύεται από αριθμητικό ή από επίθετο που δηλώνει ποσό. |

π.χ. Ὁδὸς πέντε ἡμερῶν/ Παῖς τριῶν ἐτῶν

|  |
| --- |
| **ζ) Γενική της αξίας ή του τιμήματος.** Φανερώνει την υλική ή ηθική αξία της προσδιοριζόμενης λέξης. Συνήθως με γενική της αξίας συντάσσονται τα επίθετα: ἄξιος, ἀνάξιος, ἀντάξιος, ἀξιόχρεως (= άξιος, αξιόπιστος), ὠνητός, τίμιος, ἄτιμος κ.ά. |

π.χ. Ἐδωρήσατο φιάλην ἀργυρᾶν ἀξίαν δέκα μνῶν.

|  |
| --- |
| **η) Γενική της αιτίας.** Φανερώνει την αιτία για την οποία γίνεται αυτό που δηλώνει η προσδιοριζόμενη λέξη. |

π.χ. ἔνοχος κλοπῆς / ἐγκλήματα μίσους

**Παρατήρησεις** :

α) Η γενική της αιτίας προσδιορίζει επίθετα ή ουσιαστικά δικανικής σημασίας, όπως αἴτιος, ἀναίτιος (= αθώος), ἔνοχος, ὑπαίτιος, ὑπεύθυνος, ὑπόδικος, ἀγών (= δίκη), αἰτία (= κατηγορία), γραφή (= έγγραφη καταγγελία), δίκη κ.ά.

π.χ. γραφὴ ὕβρεως/ γραφὴ ἀσεβεία

β) Η γενική της αιτίας προσδιορίζει επίθετα ή ουσιαστικά που δηλώνουν κάποιο ψυχικό πάθος: εὐδαίμων, μακάριος, θαυμάσιος, φόβος, λύπη, ὀργή, χαρά, δόξα κ.ά.

π.χ. Εὐδαίμων μοι ἐφαίνετο καὶ τοῦ τρόπου καὶ τῶν λόγων.

|  |
| --- |
| **θ) Γενική υποκειμενική.** Φανερώνει το υποκείμενο κάποιας ενέργειας· η ενέργεια δηλώνεται με τη λέξη που προσδιορίζει η γενική. |

π.χ. Ἡ νίκη τῶν Ἀθηναίων

\*\*\* Η γενική υποκειμενική αποδεικνύεται αν μετατρέψουμε την προσδιοριζόμενη λέξη σε ρήμα ενεργητικής φωνής· τότε η γενική θα είναι το υποκείμενο του ρήματος:

Ἡ νίκη τῶν Ἀθηναίων/ ἡ νίκη > ρήμα ἐνίκησαν // υποκείμενο > οἱ Ἀθηναῖοι

|  |
| --- |
| **ι) Γενική αντικειμενική.** Φανερώνει το αντικείμενο κάποιας ενέργειας· η ενέργεια δηλώνεται με τη λέξη που προσδιορίζει η γενική. |

π.χ. Διδάσκαλος τῶν παίδων ἐγένετο.

\*\*\* Η γενική αντικειμενική αποδεικνύεται αν μετατρέψουμε την προσδιοριζόμενη λέξη σε ρήμα ενεργητικής φωνής· τότε η γενική θα είναι το αντικείμενο του ρήματος:

Διδάσκαλος τῶν παίδων ἐγένετο / διδάσκαλος > ρήμα διδάσκει // αντικείμενο τοὺς παῖδας

|  |
| --- |
| **ια) Γενική συγκριτική.** Δηλώνει το πρόσωπο ή το πράγμα με το οποίο συγκρίνεται ένα άλλο όμοιό του, αποτελώντας το β' όρο της σύγκρισης. |

π.χ. Ἡμεῖς ἐσμέν σοφώτεροι ὑμῶν.

**Παρατήρησεις** :

α) Με γενική συγκριτική συντάσσονται: Επίθετα συγκριτικού βαθμού ή επίθετα που έχουν συγκριτική σημασία: πρότερος, ὕστερος, διπλάσιος, πολλαπλάσιος κ.ά.

π.χ. Πρότερος τοῦ λοχαγοῦ ἐπορεύετο.

|  |
| --- |
| Σωκράτης ἐστί σοφώτερος τῶν Ἀθηναίων 🡪 διαιρετική |
| Σωκράτης ἐστί σοφώτερος τῶν Περσῶν 🡪 συγκριτική |

**ΠΡΟΣΟΧΗ**

ΑΣΚΗΣΗ: Να εντοπίσετε τους ομοιόπτωτους προσδιορισμούς σε γενική και να πείτε τι είδους είναι.

1. Oἱ δ’ αὐτὸν ὑπεδέχοντο, τοὺς τῶν Ἀθηναίων φρουροὺς ὑποσπόνδους ἀφέντες
2. Φόνου ὑπόδικος ἤν.
3. Κέκτημαι ἀγρόν ταλάντου ἄξιον.
4. Ἐφεσος ἀπέχει Σάρδεων τριῶν ἡμερῶν ὁδόν.
5. Οἱ Μήλιοι εἰσί ἄποικοι Λακεδαιμονίων.
6. Τῶν μέν δυστυχούντων οὐδείς ἐστί φίλος, τῶν δέ εὐτυχούντων πάντες εἰσί συγγενεῖς.
7. Σωρός ξύλων καί λίθων.
8. Οἱ πολλοί τῶν Ἑλλήνων ἄδειπνοι ἤσαν.
9. Μήδεια γυνή βασιλέως ἦλθε.
10. Διηγήσομαι ὑμιν τούς ἄθλους τοῦ Θησέως.
11. Ἀγόρατος ἐστί φονεύς ἐκείνων.
12. Μένων ἤν φίλος καί ξένος Ἀριαίου.
13. Τό φυλάξαι τά ἀγαθά χαλεπώτερον τοῦ κτήσασθαι ἐστίν.
14. Οἱ προστάται τῆς πόλεως οὑκ ὀλίγοι εἰσί.
15. Νόμιζε μηδέν τῶν ἀνθρώπινων εἶναι βέβαιον.
16. Σωκράτης ἀνήρ μεγίστης ἀρετὴς ἐστί.
17. Κακόν ἐστι η επιθυμία χρημάτων.
18. Κατέλιπε πέντε ταλάντων οὐσίαν (=περιουσία)

**Επίθετα που συντάσσονται με γενική αντικειμενική είναι κυρίως όσα σημαίνουν:**

|  |
| --- |
| 1. Μνήμη ή λήθη: μνήμων, ἀμνήμων, ἐπιλήσμων κ.ά. |
| * + μνήμων **τῶν** **εὐεργετῶν** |
|  |
| 1. Επιμέλεια ή αμέλεια, φειδώ ή αφειδία: ἐπιμελής, ἀμελής, ολίγωρος, φειδωλός, ἀφειδή κ.ά. |
| * + ἐπιμελὴς **ἀγαθῶν** |
|  |
| 1. Κυριότητα, εξουσία ή το αντίθετο: ἐγκρατής, κύριος, ἀκράτωρ, ὑπήκοος κ.ά. |
| * + Ἐγκρατὴς γέγονε πολλῶν **χρημάτων** |
|  |
| 1. Εμπειρία ή απειρία, επιτυχία ή αποτυχία: ἔμπειρος, ἐπιστήμων, ἄπειρος, ἀήθης, ἐπιτυχής, ἀποτυχής κ.ά. |
| * + ἔμπειρος **πολέμου** καὶ **ἀγώνων** |
|  |
| 1. Συμμετοχή, πλησμονή: μέτοχος, κοινωνός, μεστός, πλήρης, ἔμπλεως κ.ά. |
| * + Ἡ νεότης **ἐλπίδος** πλήρης ἐστίν. |
|  |
| 1. Χωρισμό, στέρηση, απομάκρυνησ, απαλλαγή: ἁγνός, ἄγονος, ἀμέτοχος, ἄμοιρος, ἀπαίδευτος, γυμνός, ἐλεύθερος, ἐνδεής, ἔρημος, κενός, ὀρφανός κ.ά. |
| * + Ἔστι δὲ ὀμίχλη ἀτμώδης ἀναθυμίασις ἄγονος **ὕδατος** |
| * + ὀρφανός **μητρός** |
|  |
| 1. Διαφορά: ἄλλος, ἀλλότριος, διάφορος, ἕτερος κ.ά. Η γενική που εξαρτάται από τα επίθετα αυτά χαρακτηρίζεται και συγκριτική. |
| * + Ἐπιστήμη **ἐπιστήμης** διάφορος. |